Կից կարող եք տեսնել լսումների արձանագրությունը՝ կազմված նախաձեռնողների կողմից, որում զետեղված որոշ տեղեկատվության հետ լսումներին մասնակից Գավառի Օրհուս կենտրոնի համակարգողները համամիտ չեն: Օրինակ նշված է, թե իբրև որոշվել է հավանություն տալ ծրագրի նախնական հայտին: Գավառի Օրհուս կենտրոնի համակարգող Լ. Ասոյանի խոսքով նման հարցադրում չի էլ եղել: Նրա համոզմամբ հավանություն տալու համար անհրաժեշտ է ստանալ մի շարք հարցերի լիարժեք պատասխանները, օրինակ՝ ոչ մի խոսք չի հնչել նախորդ պիլոտային ծրագրի ամբողջական արդյունքների մասին, որոնք Հ. Մկրտչյանի խոսքով նախկինում տրամադրվել են հանրությանը, սակայն նշված տեղեկատվությունն ամբողջական չէ և հանրայնացված չէ. աղյուսակով ներկայացված թվերից նեղ մասնագետները միայն կարող են գլուխ հանել: